બેલ્જિયમે આ આઠ મેચમાંથી બે મેચ જીતી છે. જેમાં છેલ્લે ત્રણ વર્ષ અગાઉ સ્ટેડ ડી ફ્રાન્સ ખાતે રમાયેલી મેચમાં બેલ્જિયમનો વિજય થયો હતો. એ વખતે બેલ્જિયમ 3-0ની સરસાઈ પર હતું પરંતુ બીજા હાફમાં ફ્રાન્સે શાનદાર રમત દાખવી હતી અને મેચનો અંતિમ સ્કોર બેલ્જિયમની તરફેણમાં 4-3 રહ્યો હતો. વર્તમાન વર્લ્ડ કપમાં ફ્રેન્ચ ટીમ બીજી યુવાન ટીમ છે. 19 વર્ષીય ફોરવર્ડ કિલિયાન એમ્બેપ્પેની આગેવાની હેઠળની ટીમે કોઈ પણ હરીફ સામે જરાય ડર દાખવ્યા વિના આકર્ષક રમતનું પ્રદર્શન કર્યું છે અને 2006 બાદ પહેલી વાર વર્લ્ડ કપની સેમિફાઇનલમાં પ્રવેશ કર્યો છે.